**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  29 – 5 – 2025

**ΑΜΑΡΟΥΣΙΟΥ Αρ. Πρ.:** 113

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//: [www.syllogosekpaideutikonpeamarousiou.gr](http://www.syllogosekpaideutikonpeamarousiou.gr)**

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**Κάλεσμα σε συμμετοχή στην πορεία αλληλεγγύης για τον αγωνιζόμενο Παλαιστινιακό Λαό το Σάββατο 31 – 5 – 2025 στις 11:00 στο πάρκο Ελευθερίας**

**Να σταματήσει τώρα η σφαγή του Παλαιστινιακού Λαού**

**Καμία στήριξη –** **καμία συνεργασία με το κράτος δολοφόνο του Ισραήλ**

Καταγγέλλουμε το κράτος δολοφόνο του Ισραήλ που έπειτα από 598 ημέρες σφοδρών πολύνεκρων βομβαρδισμών και πολεμικών επιχειρήσεων και αφού έχει σφαγιάσει πάνω από 61.000 ανθρώπους, στην πλειοψηφία τους γυναίκες και παιδιά, με τη Γάζα ισοπεδωμένη από τον βορρά μέχρι τον νότο και με την απειλή του θανάτου να κρέμεται πάνω από τα κεφάλια όσων αρνούνται να εγκαταλείψουν την πατρογονική γη τους, κλιμακώνει την επίθεση στη Λωρίδα της Γάζας με νέα επιχείρηση με το όνομα «Άρμα του Γεδεών».

Με ξεδιάντροπο τρόπο και αποθρασυμμένοι από τους συμμάχους τους, την ΕΕ και τις ΗΠΑ, ισραηλινοί αξιωματούχοι, κάνουν λόγο ξεκάθαρα για κατοχή του συνόλου της περιοχής, απειλούν ακόμα και με προσάρτηση εδαφών της δυτικής όχθης.

Το σχέδιο «διανομής ανθρωπιστικής βοήθειας» προβλέπει τη δημιουργία συγκεκριμένων σημείων διανομής στη νότια Γάζα, τα οποία θα λειτουργούν από ιδιωτικές εταιρείες ασφαλείας και θα επιβλέπονται από τον ισραηλινό στρατό. Πρακτικά, το σχέδιο αυτό προωθεί το σχέδιο του Ισραήλ να εξαναγκάσει τους Παλαιστίνιους να μετακινηθούν από τη βόρεια προς τη νότια Γάζα και τελικά να εγκαταλείψουν εντελώς τον παλαιστινιακό θύλακα. Τα λιγότερα από 100 φορτηγά του ΟΗΕ που φέρεται να εισήλθαν στη Γάζα, είναι σταγόνα στον ωκεανό μετά τις 11 βδομάδες πλήρους αποκλεισμού του παλαιστινιακού θύλακα από το Ισραήλ. Όμως, ακόμα κι αυτά δεν μπόρεσαν να φθάσουν σε αρκετά ασφαλή σημεία διανομής ώστε να μοιραστούν.

**Έξω τώρα η Ελλάδα από τον πόλεμο και τους δολοφονικούς ιμπεριαλιστικούς σχεδιασμούς των ΗΠΑ – ΝΑΤΟ – ΕΕ!**

Εδώ και καιρό έχουν πέσει οι μάσκες για τις ελληνικές κυβερνήσεις που διαχρονικά θεωρούν στρατηγικό εταίρο το κράτος δολοφόνο του Ισραήλ, δίνοντας άλλοθι με κάθε τρόπο στη γενοκτονία που επιβάλει ο καταδικασμένος για εγκλήματα πολέμου Νετανιάχου, αλλά και όλα τα κόμματα που έκαναν λόγο για το δικαίωμα στην αυτοάμυνα του Ισραήλ: μετά την κατακραυγή για την στάση της ελληνικής κυβέρνησης τώρα υποστηρίζουν τη γενοκτονία αλλά με κανόνες. Με τις τοποθετήσεις τους και με αυτά που ψήφιζαν στο ευρωκοινοβούλιο αυτά τα κόμματα, συνέβαλαν στην κάλυψη που παρείχε η ΕΕ στο Ισραήλ, για να διαπράττει τα εγκλήματά του.

Η σωστή πλευρά της ιστορίας είναι εδώ, στον αγώνα για το δικαίωμα όλων των λαών να ζουν ειρηνικά στον τόπο τους και όχι με τα σφαγεία για τα συμφέροντα των εκμεταλλευτών όλου του κόσμου.

**Καλούμε τα συνδικάτα, τους εργαζόμενους σε όλη τη χώρα να εκφράσουν την αλληλεγγύη τους προς τον Παλαιστινιακό λαό**.

**Όλοι και Όλες το Σάββατο 31/5 στις 11:00 στο πάρκο ελευθερίας και πορεία στην Ισραηλινή πρεσβεία.**

**Απαιτούμε:**

* Λευτεριά στην Παλαιστίνη
* Καμία στήριξη - καμία συνεργασία με το κράτος δολοφόνο του Ισραήλ
* Να σταματήσει τώρα η απαράδεκτη επιχείρηση που στόχο έχει την κατοχή της Λωρίδας της Γάζας
* Αναγνώριση του Παλαιστινιακού κράτος στα σύνορα του 1967 με βάση τις αποφάσεις του ΟΗΕ
* Να υλοποιηθεί άμεσα η απόφαση του ελληνικού κοινοβουλίου του 2015 για την αναγνώριση του Παλαιστινιακού κράτους

